Mari (55) har ekte kugalskap
– Ja, jeg har kugalskap, ler hun. – Ikke så rent lite heller når det kommer til stykke. I fjøset på Nordre Bjørge gård har hun rundt 50 levende kuer som leverer 350.000 liter melk i året, pluss 100 kalver, ungdyr og okser.Inne i huset er det ku-motiver overalt. Hun serverer kaffe av kopper med kalver på, og når gjøkuret viser at klokken er 12, kommer ku-gjøken ut med et stort møøøøø. Toalettsetet har sort og hvitt kuskinn-mønster. Såpedispenseren er et ku-ansikt, håndkleholderen ei ku i helfigur, og håndkleet er av sort og hvitt kuskinn-frotté. Husker du? Abid Raja drakk råmelk rett fra jur – ikke fra penisPå hyller og bord er det kunstkuer av keramikk og porselen. Det er broderte kuer på veggen og englekuer med vinger i kjøkkenvinduet. Men selv om det er ku i alle rom inne, er det stabburet som er stedet for den største kuflokken. – Det tok litt overhånd her inne, så jeg laget et eget ku-museum der ute, forteller hun, og nikker mot den røde bygningen mellom våningshuset og fjøset med værku på taket og velkomstkuer på trappen. Der inne er det 550 rene kufigurer og mellom 600 og 700 andre gjenstander med kumotiv. Gøy på landet: Ta med barna på stølsferie i ValdresKusamlingen begynte etter at Mari 18 år gammel traff drømmeprinsen på dans i regi av Bygdeomdomslaget. Olaf viste seg å være odelsgutt på en gård med melkeproduksjon, og med tiden ble de to samboere og ektefolk. Husker du? Bonde angrepet av egen ku – Den gangen drev svigerforeldrene mine gården, men jeg synes det var en selvfølge at jeg også skulle bidra i fjøset fra første stund, sier hun. Selv om hun alltid har hatt jobb som husøkonom i Gran kommune ved siden av, har hun også deltatt aktivt i gårdsdriften. Flere samlere: Oddvar Ælj har elg på trusen – og på et sted han ikke vil viseDen første kufiguren kom til Nordre Bjørge gård like etter at Mari flyttet inn. – Den kjøpte jeg i en blomsterbutikk på Hagan, på tur hjem fra Oslo. Og siden har det bare ballet på seg, sier hun og ler. Kua fra blomsterbutikken var en gave fra Mari til mannen. Siden den gang er de gitt hverandre mange ku-gaver.Sølvkua hun har i et kjede rundt halsen, var julegave fra ham til henne et år, og i smykkeskrinet ligger det flere kjeder og nåler med ku-motiv. Parets eneste datter, Margrethe (25) har også bidratt godt til samlingen. – Hver gang hun er på reise, kjøper hun noe med seg hjem, forteller Mari og løfter forsiktig frem to indiske hellige porselenskuer fra glasskapet på stabburet. Husker du? Her er verdens høyeste kuSpilledåsen med to snurrende kuer, er også et av datterens utenlandskjøp. – Også denne, da, sier Mari, og rister i ermet på ku-kostymet som henger i taket. – Dette sendte hun til meg fra Tyskland da hun var utvekslingsstudent der. – Bruker du det? – Har hatt det på meg én gang, da kollegaene mine kom hit på sommerfest. Det var bare fordi de insisterte på det, altså. Jeg pleier ikke å gå med ku-kostyme til daglig.Venner og kjente vet godt hva slags gaver som faller i god jord hos Mari. Derfor er det mange kuformede fløtemugger og salt- og pepperbøsser fra hele verden i samlingen. Og kaffekrus, tallerkener, capser og bilder med kumotiv. Hun har kosekuer i alle varianter, noen som rauter når de klemmes på kloven, og andre som danser når man trykker på en knapp. Hun har eiffeltårn-ku fra Paris, og tresko-kutøfler fra Nederland. I en egen hylle er det stilt opp pakker med ku-servietter. Hun henter fram lommebøker brettet av melkekartonger med bilde av Mari og familien. Gave fra en nabo. Da Mari fylte 50 fikk hun en menneskehøy blå Stratos-ku i papp. Det var bursdagskortet fra kollegaene i kommunen. – Hva skal du med alle kuene? – Jeg koser meg med dem. Og så overlater til neste generasjon å fortsette med den kosen. Jeg regner med at datteren vår vil overta gården og hele kusamlingen. – Hvorfor er du så glad i kuer? – Kuene (de levende) er mine beste venner. Jeg prater med dem og synger for dem. Alle har sin egen personlighet. Noen er sta, og noen er lure. Noen er vrange, men de fleste er snille. Kuer er bare veldig all righte dyr. Debatt: Heter det kuer eller kyr?
Som liten jente drømte Mari Engen Espen (55) om å eie ei levende ku. I dag er drømmen mer enn oppfylt.